ברדלי וולש

ברדלי ג'ון וולש (באנגלית: Bradley John Walsh; נולד ב-4 ביוני 1960) הוא שחקן אנגלי, קומיקאי, זמר, מנחה טלוויזיה וכדורגלן מקצועני לשעבר. וולש מוכר בעיקר מהופעתו בתפקיד דני בולדווין באופרת הסבון "קורוניישן סטריט", ובתפקיד סמל בילוש רוני ברוקס בסדרה "חוק וסדר: UK", כמו גם מהנחיית שעשועוני הטלוויזיה של רשת ITV "המרדף" ו-"Cash Trapped". וולש מנחה את טקס פרסי מותחני הפשע (Crime Thriller Awards) השנתי, ואת "Specsavers Crime Thriller Club" בערוץ ITV3. הוא מנחה של תוכנית הבידור "הלילה בלונדון פלאדיום" והוא ראש צוות של תוכנית הפאנל "Play to the Whistle" שעוסקת בנושאי ספורט. באוקטובר 2017 פורסם שוולש לוהק לתפקיד גרהם או'בריאן, המלווה החדש של הדוקטור ה-13 (ג'ודי ויטאקר) בעונה ה-11 של הסדרה "דוקטור הו" (2018). וולש שב לגלם את התפקיד בעונה ה-12. (2020) וולש נולד בווטפורד שבהרטפורדשייר, וגדל סמוך לליבסדן. הוא למד בבית הספר אקדמיית פרנסיס קומב בגרסטון שבהרטפורדשייר. בבית הספר התעניין בלימודי ספורט ואמצעי תקשורת, ועבר את מבחני O-levels במקצועות אלה. הוא היה חבר בולט בקבוצת הכדורגל של בית הספר והבקיע 64 שערים בתקופה שלמד שם. בסוף 1978 החל וולש לשחק כדורגל בקבוצת ברנטפורד. פציעות אחדות בקרסול הביאו לסיום הקריירה שלו ככדורגלן בתחילת שנות ה-80 של המאה העשרים. הוא שיחק בקבוצת דאנסטבל טאון, אתם הבקיע 15 שערים והופיע ב-25 משחקי ליגה. כשהיה בבנטפורד הושאל וולש לקבוצות אחרות והופיע בליגת Southern Football League בעונת 1978/79. הוא שיחק גם עם הקבוצות טרינג טאון, בורהם ווד, וצ'לפונט סנט פיטר. וולש השתתף לעיתים קרובות באירועי הצדקה של Soccer Aid, בהם משחקים של אנגליה נגד "שאר העולם" בקבוצות הכוללות ידוענים ואגדות כדורגל. הוא עזר לקבוצה של אנגליה בתחרויות ב-2006 ככדורגלן, ובשנים 2012 ו-2016 כמאמן. לאחר גמר הקריירה שלו בכדורגל עבד וולש במקומות שונים. הופעתו הבולטת הראשונה בטלוויזיה הייתה ב-1994 כשהיה חלק מצוות המנחים של הגרלת הלוטו הלאומית ששודרה בשבת וביום רביעי בערב בערוץ BBC One. עד מהרה, אחרי שהפך לחביב הציבור, וולש "נחטף" בידי הערוץ המתחרה ITV, והוצע לו להנחות שעשועון חדש בשם "Midas Touch". ב-1997 התבקש וולש להנחות את הגרסה הבריטית של השעשועון האמריקאי הפופולרי "גלגל המזל", אחרי שהמנחה הוותיק ניקי קמפבל החליט לעזוב את התוכנית. וולש הופיע בתוכנית "גלגל המזל" שנה אחת בלבד, ואחר כך החליט לעסוק במשחק. הוא גם הופיע בשעשועון "Lily Savage's Blankety Blank". הופעת הבכורה של וולש הייתה בתפקיד קטן בסדרה של ערוץ 4 "לוק, סטוק...". הערוץ פנה אליו מאוחר יותר להופיע בסרט הטלוויזיה "מייק באסט: מנהל את אנגליה" משנת 2001. ב-2002 חזר וולש ל-ITV והחל להופיע באופרת הסבון קצרת הימים "Night and Day". הוא שיחק ב-52 מפרקי הסדרה. ב-2003 שיחק וולש בתפקיד קטן בסדרה "M.I.T.: Murder Investigation Team", ספין אוף של הסדרה "The Bill". ב-2004 החל וולש להופיע באופרת הסבון "קורוניישן סטריט". הופעת הבכורה שלו בסדרה הייתה ב-31 במאי 2004 בגילום מנהל המפעל דני בולדווין. שם הדמות הייתה במקור ויק, אבל וולש ביקש לקרוא לדמות בשם דני על שם אביו המנוח. בדצמבר 2006 הוסרה הדמות מהסדרה לפי בקשתו. בתקופה זו הופיע וולש גם במחזה "The Queen's Handbag" בתפקיד בורגלר ביל. ב-2008 הופיע וולש בשני פרקים בסדרה "הרפתקאות שרה ג'יין", הספין-אוף של "דוקטור הו", בסיפור "The Day of the Clown" הוא גילם שלוש דמויות של אותו אגו - ליצן מרושע במבטא אמריקני בשם אוד בוב, מנהל זירה אירופי בשם אלייז'ה ספלמן, ואת החלילן מהמלין. בינואר 2009 השתתפו וולש ובנו ברני בפרק ספיישל של הסדרה "Dangerous Adventures for Boys" של ערוץ 5, המבוססת על רב המכר "The Dangerous Book for Boys" מאת קון והאל איגולדן. בינואר 2009 החל וולש להופיע בדרמת הפשע של ITV "חוק וסדר: UK", הגרסה הבריטית של הסדרה "חוק וסדר". וולש מגלם את דמותו של סמל בילוש רוני ברוקס, אלכוהוליסט שעבר תהליך גמילה, ומשרת במשטרה יותר מעשרים שנה. בין 2009 ל-2014 כיכב וולש בסך 53 פרקים. אחרי שמונה שנים החליט וולש לעזוב את הסדרה ו-ITV החליטו להוריד את התוכנית. ב-21 במרץ 2013 הופיע וולש בפרק בסדרה "The Spa " בערוץ Sky Living. במאי 2014 לוהק וולש בתפקיד ברוטוס בסדרת הקומדיה "SunTrap" של ערוץ BBC One לצדם של קייוואן נובאק וקית' אלן. שידור הבכורה היה ב-27 במאי 2015. באוקטובר 2017 הודיע ה-BBC שוולש לוהק כמלווה של הדוקטור בעונה ה-11 של סדרת המדע בדיוני "דוקטור הו". בנובמבר 2016 הוציא וולש את אלבום הבכורה שלו "Chasing Dreams" שכולל גרסאות כיסוי לסטנדרטי ג'אז כגון "That's Life" ו-"Mr. Bojangles", ואת שיר הנושא שכתב וולש. האלבום הפך לאלבום הבכורה הנמכר ביותר של אמן בריטי בשנת 2016, עם מכירות של 111,650 עותקים. ב-1997 התחתן וולש עם דונה דרבי. הוא אב לשני ילדים - דניאל ט. וולש ומרגרט או'קונל. פרס הסבון הבריטי (מאי 2006) עבור ההופעה הדרמטית הטובה ביותר בתפקיד דני בולדווין בסדרה "קורוניישן סטריט". פרס השידור (2013) בקטגוריית "התוכנית הטובה ביותר בשעות היום" עבור "המרדף". פרס הטלוויזיה הלאומית (2016, 2017) בקטגוריית "התוכנית הפופולרית ביותר" עבור "המרדף". מדיה וקבצים בנושא ברדלי וולש בוויקישיתוף אתר האינטרנט הרשמי של ברדלי וולש ברדלי וולש, ברשת החברתית אקס (טוויטר) ברדלי וולש, סרטונים בערוץ היוטיוב ברדלי וולש, במסד הנתונים הקולנועיים IMDb (באנגלית) ברדלי וולש, באתר MusicBrainz (באנגלית) "findmypast.co.uk". "Bradley John Walsh". Company Check. נבדק ב-2 ביוני 2015. {{cite web}}: (עזרה) Anisiobi, John James (21 באוקטובר 2016). "The Chase presenter Bradley Walsh announces debut album Chasing Dreams with exclusive clip on Good Morning Britain". Daily Mirror. נבדק ב-4 בינואר 2017. {{cite news}}: (עזרה) "Students". Franciscombe.herts.sch.uk. אורכב מ-המקור ב-6 ביוני 2008. נבדק ב-22 באוגוסט 2008. {{cite web}}: (עזרה) "Bradley Walsh: 8 things you never knew about the Doctor Who and Chase star". 23 באוקטובר 2017. נבדק ב-2 בינואר 2018. {{cite web}}: (עזרה) "Soccer Aid Teams". Unicef UK. אורכב מ-המקור ב-2017-08-19. נבדק ב-18 באוגוסט 2017. {{cite web}}: (עזרה) "The 5-Minute Interview: Bradley Walsh, Comedian and actor". The Independent. 2 בדצמבר 2006. נבדק ב-25 באוגוסט 2013. {{cite news}}: (עזרה) Roz Lewis, ‏Bradley Walsh: 'Credit card? Never had one, never will', The Telegraph, 10 June 2012 "Bradley Walsh: 'I can't rule out Coronation Street return'". Digital Spy. נבדק ב-2 ביוני 2015. {{cite web}}: (עזרה) "ITV to rest Law & Order: UK as Bradley Walsh quits". Digital Spy. נבדק ב-2 ביוני 2015. {{cite web}}: (עזרה) "Woody – brand new BBC One comedy starring Bradley Walsh and Kayvan Novak goes into production – Media Centre". BBC. נבדק ב-2 ביוני 2015. {{cite news}}: (עזרה) "Bradley Walsh – The Sun Trap". bradleywalsh.co.uk. נבדק ב-2 ביוני 2015. {{cite web}}: (עזרה) Read-Dominguez, Jennifer (4 בינואר 2017). "You'll never guess which unlikely TV star had 2016's best-selling debut album". Digital Spy. נבדק ב-4 בינואר 2017. {{cite news}}: (עזרה) "Worlds Biggest Panto | Barclaycard Arena Birmingham | Peter Pan". Barclaycard Arena Birmingham. אורכב מ-המקור ב-2017-05-17. נבדק ב-16 באפריל 2017. {{cite news}}: (עזרה) Grady, Constance (19 ביולי 2018). "Watch: the first footage of Doctor Who's first woman Doctor is here". Vox. נבדק ב-20 ביולי 2018. {{cite news}}: (עזרה)